**Štatút reklamnej súťaže**

***„Pozvi priateľa Vily Krškany \_1%“***

(ďalej len „Kampaň“)

**1. Vyhlasovateľ:**

**Obchodné meno: Ci investment group, s.r.o.**

Sídlo: Huszova 4994/6, Poprad 058 01

IČO: 52 234 380

DIČ: 2120951096

IČ DPH: SK2120951096

Zapísaná: v obchodnom registri Okresného súdu Prešov Odd. Sro, Vl.č.: 37826/P

Konajúca: Mgr. Ondrej Cirbus, konateľ

Web.: www.investinslovakia.eu

*(ďalej len „Vyhlasovateľ“ alebo „Spoločnosť“)*

**2. Termín realizácie a účel Kampane:**

* 25.05.2022 – 10.06.2022 – termín na zdieľanie unikátneho pozývacieho odkazu, zriadenie Investorského účtu a zrealizovanie investície len pre Účastníkov Kampane (ďalej len „**Termín Kampane**“),
* Účelom Kampane je zvýšenie povedomia o Spoločnosti a jej produktoch, ako aj podpora inovatívneho spôsobu investovania.

**3. Účasť na Kampani:**

Kampane sa môže zúčastniť každá fyzická osoba staršia ako 18 rokov, ktorá sa môže stať klientom Spoločnosti v zmysle podmienok Rámcovej zmluvy o sprostredkovaní investície (ďalej len „**Účastník Kampane**“).

**4. Podmienky účasti na Kampani:**

Výhru v Kampani v zmysle bodu 5 tohto Štatútu je možné získať za splnenia všetkých uvedených podmienok súčasne:

1. Účastník Kampane má v Spoločnosti počas Termínu Kampane zriadený Investorský účet, a teda je počas Termínu Kampane klientom Spoločnosti,
2. Účastník Kampane zdieľa ďalšej osobe/osobám svoj unikátny pozývací odkaz (ďalej len „Pozývací kód“), ktorý získa vo svojom Investorskom účte,
3. osoba, ktorej Účastník Kampane zašle Pozývací kód si v Spoločnosti zriadi Investorský účet počas Termínu Kampane s vyplnením Pozývacieho kódu klienta (ďalej len „**Pozvaná osoba**“) a
4. Pozvaná osoba zrealizuje Investíciu aspoň raz z Investorského účtu do investičného projektu „Vily Krškany (I), Nitra“ ktorá nepresiahne 10.000,- EUR a dôjde k uzatvoreniu Zmluvy o pôžičke s Dlžníkom počas Termínu Kampane. Investíciu je možné skontrolovať v Investorskom účte.

(ďalej len „**Podmienky Kampane**“).

**5. Výhra a jej odovzdanie:**

Výhrou v Kampani je suma finančných prostriedkov vo výške 1% z výšky Investície, pripísaných na Investorský účet do Disponibilných prostriedkov Účastníka Kampane a zároveň suma finančných prostriedkov vo výške 1% z výšky Investície na novozriadený Investorský účet do Hodnoty účtu

Pozvanej osoby nového klienta (ďalej len „Výhra“) po splnení Podmienok Kampane. Výhra bude pripísaná do 30 dní odo dňa splnenia Podmienok Kampane.

**6. Vylúčenie z Kampane:**

Vyhlasovateľ si vyhradzuje právo nezaradiť do Kampane, prípadne vylúčiť z Kampane osoby, ktoré nespĺňajú všetky predpoklady a podmienky uvedené v tomto Štatúte. Na Účastníkov Kampane, ktorí nespĺňajú predpoklady a podmienky na zaradenie do Kampane, sa neprihliada.

**7. Záverečné ustanovenia:**

1. Výhry z reklamných súťaží sú v zmysle zákona č. 595/2003 Z.z. o dani z príjmov v znení neskorších predpisov v hodnote neprevyšujúcej 350 EUR oslobodené od dane z príjmov.
2. Účastník Kampane berie na vedomie, že dobrovoľným splnením podmienok účasti v Kampani je Spoločnosť v súlade so zákonom č. 18/2018 Z. z. o ochrane osobných údajov [ďalej aj len „ZoOOÚ“] a v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (všeobecné nariadenie o ochrane osobných údajov) (ďalej ako „Nariadenie GDPR“) oprávnená spracúvať ich osobné údaje v rozsahu identifikačných údajov (meno, priezvisko, Investorský účet) potrebných na posúdenie splnenia podmienok Kampane a údajov potrebných výlučne na účely vyhodnotenia Kampane a ďalších činností súvisiacich s vyhodnotením Kampane na obdobie nevyhnutné na realizáciu vyhodnotenia Kampane, najdlhšie však na dobu dvoch (2) mesiacov odo dňa ukončenia Kampane. Práva osoby, ktorej osobné údaje sú spracúvané, sú uvedené v čl. 12 a nasl. Nariadenia GDPR. Ďalšie informácie o právach Účastníka ako dotknutej osoby a podrobnostiach spracúvania osobných údajov sa nachádzajú v dokumente Ochrana osobných údajov, ktoré je možné nájsť na internetovej stránke [www.investinslovakia.eu](http://www.investinslovakia.eu). Ak Účastník Kampane nesplní riadne a včas všetky Podmienky Kampane, nebude do Kampane zaradený.
3. Banke nevzniká povinnosť uhradiť Účastníkom Kampane žiadne náklady, ktoré im vzniknú v súvislosti s ich účasťou v Kampani.
4. Na zaradenie do Kampane, ani Výhru nevzniká právny nárok, v prípade nesplnenia všetkých predpokladov a podmienok uvedených v tomto Štatúte Spoločnosť má právo Výhru Účastníkovi kampane neodovzdať alebo požadovať jej vrátenie v prípade, ak sa zistí, že Účastník kampane nesplnil podmienky Kampane alebo porušil niektoré z ustanovení tohto Štatútu. Účasť v Kampani ako aj Výhra je neprevoditeľná a nemôže byť ani predmetom dedičského práva.
5. Vyhlasovateľ si vyhradzuje právo kedykoľvek jednostranne meniť a dopĺňať tento Štatút a podmienky v ňom obsiahnuté. Všetky zmeny podľa tohto bodu budú zverejnené a sprístupnené na internetovej stránke [www.investinslovakia.eu](http://www.investinslovakia.eu). Každá jednotlivá zmena je účinná v okamihu jej zverejnenia na internete.
6. Vyhlasovateľ si vyhradzuje právo Kampaň kedykoľvek obmedziť, odložiť, prerušiť, zmeniť alebo zrušiť.
7. V prípade rozporu propagačných materiálov so Štatútom má prednosť tento Štatút. Prípadné spory, ktoré vzniknú z tejto Kampane, alebo v súvislosti s ňou, sa jednotliví Súťažiaci a Vyhlasovateľ zaväzujú riešiť dohodou. Všetky nejasnosti pri výklade Štatútu je oprávnený riešiť výlučne Vyhlasovateľ záväzným výkladom.

Tento Štatút je zverejnený na internetovej stránke [www.investinslovakia.eu](http://www.investinslovakia.eu) a dátum účinnosti tohto Štatútu je 25.05.2022.